open-index/open-wikipedia-markdown huggingface dataset:
Castellón (Navarra)

:*Iste articlo trata sobre lo *'municipio navarro**, pa atros emplegos d'a palabra **Castellón** se veiga [[Castellón (desambigación)]].''


**Castellón** (en [[idioma castellano|castellano]] y oficialment ''Castejón''; tamién conoixito como ''Castejón de Ebro'') ye un municipio de [[Navarra]] situato a 78&nbsp;km de [[Pamplona]]. A suya población ye de 3.887 habitants ([[2006]]), en una superficie de 18,4&nbsp;km² y una [[densidat de población]] de 211,25 hab/km².

== Nombre ==
Las barians graficas d'o nombre en la [[Edat Meya]] son: ''Castelgon'' en [[1141]], ''Castellón'' en [[1128]], y con la grafía frecuent en Navarra ''-ill-'' u ''-yll-'', ''Casteillón'' u ''Castellón'' en [[1244]].

En un texto relatibo a los [[Ruiz d'Azagra]] de [[1238]] s'escribe asinas:
:''Esto fue feito en la presencia de don Rodrigo, arcebispo de Toledo, primado de Espaynna, de maestro Aznar esleito de Calaorra, de don Pero Sancheiz de **Barieillas**, de don Aznar Lopeiz de Caparroso, de sire Johan de **Molins**, de sire Lambert de **Casteillón*', de sire Gui el Ros, de sire Leoynes, cavalleiros*.

En 1344 ya se conoixe la forma castellanizata *Casteión*.

## Demografía

## Veyer tamién
*Lista de municipios de Navarra
Corella

**Corella** (*Korella* en basco encara que no oficial) ye un municipio de Navarra situato en a comarca d'a Ribera Navarra, merindat de Tudela y partiu chudicial de Tudela.

A suya población ye de 8.100 habitants (2020), en una superficie de 81,35&nbsp;km² y una densidat de población de 97,09 hab/km².

## Cheografía
A localidat de Corella se troba situada a 371 metros d'altaria sobre o livel d'a mar, a una distancia de 94 km d'a ciudat de Pamplona, a capital de Navarra.

## Demografía

## Administración
### Alcaldes

## Puestos d'intrés
### Molimentos relichiosos
* Ilesia de Sant Miguel.
* Ilesia de Nuestra Sinyora d'o Rosario.
* Convento d'o Carmen.
* Convento d'Araceli.
* Ermita de Nuestra Sinyora d'o Villar.

### Molimentos civils
* *[[Casa d'a Villa]]*
* Casa-Museu Arrese.
* Palacio d'os Sesma.
* Palacio d'os Aguado.

## Fiestas
* Sant Miguel, 23-30 de setiembre.

## Veyer tamién
* Lista de municipios de Navarra.

## Vinclos externos
* Pachina web oficial municipal de Corella.
Pèire Salvage

**Pèrie Salvage** estió un trobador en luenga occitana que vivió en la epoca de Pero III. Se discute lo suyo orichen, pa uns catalán, pa atros aragonés. Seguntes J.A. Frago ye fillo d'una familia occitana de lo barrio de Burnau de Chaca que trasmitiba la tradición lirica de padre a fillo.

Consiguió dignificar la profesión heredata pasando de la figura de chuglar ta la de de trobador, que lo permitió conoixer a Pero III y Alifonso III.

Apareixe documentato por primera vegata en l'anyo 1280. Intervinió en 1285 con un sirventés en una contienda poetica chunto con atros cuatro trobadors, mientres luitaban los exercitos reyals de Francia y Aragón.

La zaguera vegata que se'n fabla ye en 1286 cuan se diz que heba recibito de lo rei Alifonso III o encargo de distribuir donativos entre los chuglars que heban asistito a la suya coronación; yera por tanto un personache que teneba la confianza reyal.

*Lo sirventés* de 1285, a sola obra suya conoixita ye:
Artaxona

**Artaxona** (*Artajona* en castellano y oficialment, *Artaxoa* en basco) ye un municipio de Navarra situato en la comarca de Tafalla, en a merindat d'Olit. Artaxona tien categoría historica de villa

La suya población ye de 1.736 habitants (2011) en una superficie de 67,14&nbsp;km², con una densidat de 25,86 hab/km².

## Cheografía
A localidat d'Artaxona se troba situada a 427 metros d'altaria sobre lo livel d'a mar, a una distancia de 31 km d'a ciudat de Pamplona, a capital de Navarra.

## Demografía

## Administración
### Alcaldes

## Veyer tamién
* Lista de municipios de Navarra.

## Vinclos externos

*  Pachina web oficial municipal d'Artaxona.
Cintruénigo

**Cintruénigo** ye un municipio de Navarra situato a 94&nbsp;km de Pamplona. A suya población ye de 6.832 habitants (2006), en una superficie de 35,4&nbsp;km² y una densidat de población de 192,99 hab/km².

## Demografía

## Puestos d'intrés
### Molimentos relichiosos
* *Ilesia de [[Sant Chuan Batista]]*
* *Ermita d'a [[Purisma Concepción|Purisma]]*

## Fiestas
* 24 de chinero, Virchen d'a Paz.
* 3 de mayo, procesión d'os Ballesters d'a Santa Cruz.
* 24 de chunio, Sant Chuan Baptista.
* 7-13 de setiembre, Fiestas patronals en honor a la Virchen d'a Paz.

## Veyer tamién
*Lista de municipios de Navarra
Sant Hadrián

**Sant Hadrián** puet estar:

## Puestos
* **[[Sant Hadrián (Navarra)]]**, un lugar de Navarra.
* O **[[pico de Sant Hadrián]]**, en a provincia de Zaragoza.

## Santos catolicos
* **[[Hadrián de Canterbury]]** (†710, Canterbury), abat. Festividat: 9 de chinero;
* **[[Sant Hadrián de Nicomedia]]** (†4 de marzo de 304, Nicomedia), mártir chunto con a suya muller *Natalia*. Festividat: 8 de setiembre;
* **[[Hadriano III]]** (†885, Spilamberto), papa. Festividat: 8 de chulio;
* **[[Hadriano]]** (†304, Cesarea), mártir. Festividat: 5 de marzo;
* Sant Hadria. Festividat: 2 d'aviento;
* Hadrión d'Alexandría († sieglo IV, Alexandría), mártir. Festividat: 17 de mayo.
* 3 de setiembre ye o día d'a festividat oficial ta Santa Adriana.

## Ilesias
* **[[Sant Hadrián de Sasau]]**, una ilesia que feba parti d'un antigo monesterio d'o sieglo X.

## Se veiga tamién
* San Adrián
Estercuel (desambigación)

**Estercuel** puet estar:

***[[Estercuel]]**, un municipio aragonés de la comarca d'Andorra-Sierra d'Arcos (Teruel).
***[[Estercuel (Navarra)|Estercuel]]**, una pedanía historica de Riba Forada (Navarra).
Mosqueruela (desambigación)

**Mosqueruela** puet estar:

* **[[Mosqueruela]]**, un municipio de la comarca Gúdar-Chabalambre (Teruel).
* **[[Mosqueruela (Navarra)|Mosqueruela]]**, un despoblato entre Tudela y Fontellas (Navarra).
Buñuel (desambigación)

**Buñuel** u **Bunyuel** puet estar:

***[[Buñuel (Navarra)|Buñuel]]**, un municipio de la Ribera Navarra (Navarra).
***[[Bunyuel (Teruel)|Bunyuel]]**, un despoblato de lo termin de La Chinebrosa (Teruel).
***[[Castiello de Bunyuel]]**, castiello situato en lo termin de La Chinebrosa (Teruel).
***[[Luis Buñuel]]**, cineasta aragonés.
Remón Berenguer IV de Barcelona

:*Iste articlo ye sobre o *'conte de Barcelona** Remón Berenguer IV. Se veiga [[Remón Berenguer IV]] ta atros usos.''


** Remón Berenguer IV*' dito *o santo* ([[Barcelona]] [[1113]]/[[1114]] - [[Lo Borg Sant Dalmatz]] [[1162]]) estió [[conte]] de [[Condau de Barcelona|Barcelona]], [[Condau de Chirona|Chirona]], [[Condau d'Osona|Osona]], [[Condau de Cerdanya|Cerdanya]] y [[Condau de Ribagorza|Ribagorza]], y *princeps* d'[[Reino d'Aragón|Aragón]], que en a epoca significaba *primus inter pares*, con o títol de *dominator'', dimpués d'a suya voda con Peironela d'Aragón.

Recuperó parte de lo territorio que os cristianos heban perdito dimpués de la Batalla de Fraga (1134) contra los almurabiz. A primera reacción cristiana contra l'anterior abance almurabit encomenzó en 1140, manifestando-se en atros actos entre 1141 y 1142.

En 1140 entregó a tenencia d'a ciudat de Zaragoza a Rodrigo Abarca, dimpués en marzo de 1141 estió tenent de Zaragoza Lope López. En 1141 tornan a haber-ie tenents cristianos en Sarinyena, Pina d'Ebro y Viliella d'Ebro. En l'anyo 1141 fue recuperata Chalamera por iniciativa d'o tenent y d'os habitadors de Zaragoza y no d'o prencipe. En l'anyo 1141 fue recuperata Alcoleya de Cinca y en mayo d'ixe anyo o tenent de Funes yera tamién tenent de Monzón.

Remón Berenguer IV concedió a Daroca en noviembre de 1142 o fuero mes amplo que nunca s'heba dato en Aragón dica ixe inte, atribuindo uns termins en territorios que encara no yeran conquiestos y que correspondeba a los habitadors de Daroca d'ir conquiriendo por iniciativa d'éls.

Reconquerió Tortosa en 1148. Dimpués que s'entregasen Fraga, Mequinenza y Leida en 1149 ocupó Uesa, Ontinyena y Alcanyiz. Atorgó carta de población a Alcanyiz en 1156.

## Referencias

## Vinclos externos
Besers

**Besers** (pronunciato en aragonés /beˈses/, *Besièrs* en occitán, *Béziers* en francés y oficialment) ye una ciudat y comuna d'Occitania, situata en o departamento d'Erau, rechión d'Occitania en o estato francés. Ye capital d'o districto d'o mesmo nombre.

## Toponimia
Apareixe en a *[[Cronica de Sant Chuan d'a Penya]]* como *Besses*. En catalán antigo tamién se escribiba *Besers* u *Besés*.

## Demografía

## Vinclos externos

## Referencias
Remón Berenguer IV

**Remón Berenguer IV** puet estar:

* **[[Remón Berenguer IV de Barcelona]]**, conte de Barcelona (1113-1162).
* **[[Remón Berenguer IV de Provenza]]**, conte de Provenza (1195-1245).
Vinaroz

**Vinaroz** (*Vinaròs* en catalán y oficialment, *Vinaroz* en castellano) ye un municipio de lo País Valenciano, capital de la comarca de lo Baixo Mayestrato, en la provincia de Castellón y partiu chudicial de lo suyo nombre (en ye a suya capital).

La suya población ye de  habitants, en una superficie de 95,5 km² con una densidat de población de 95,5 hab/km².

## Cheografía
Se troba en la costa de la mar Mediterrania, a lo sud de la desembocadura de lo río Cenia, a 7 metros d'altaria dencima de lo livel d'a mar y a una distancia de 78 km de la ciudat de Castellón de la Plana, la capital de la suya provincia, y de 153&nbsp;km de la ciudat de Valencia, la capital de lo País Valenciano.

### Mugas
Lo suyo termin muga a lo norte con Benicarló, Cálich y Sant Jordi en la provincia de Castellón y con Ulldecona y Alcanar en la provincia de Tarragona.

## Historia
En lo sieglo XIII yera una alquería de Penyiscola conoixida como *Beni-Al-Arus*. Se convirtió en poblau cristiano dimpués de la conquiesta de Peniscola en 1233. En 1241 recibió *[[Carta de población]]* de Chil d'Atrosillo, l'alcait de Peniscola.

En la Edat Meya Binaroz dependeba de lo castiello de Penyiscola, igual como Benicarló, dica que s'independizó y empecipió un creiximiento que la convirtió en la prencipal capital de lo norte de lo País Valenciano. En lo sieglo XVI conoixió lo movimiento de las *[[Chermanías]]*, prenendo parte a favor de la Corona, lo que le valió en 1540 lo títol de villa. Teneba un puerto de los mes importants de la mar Mediterrania, con unas grans atarazanas, a on que se construiban grans naus. Cuan la expulsión de 1609, s'embarcoron en este puerto gran parte de los mas de 15.000 moriscos forachitaus (muitos d'ellos d'Aragón).

## Toponimia
Se menciona en la Carta de población de 1241 como *Bynalaros* en un texto latín con aragonesismos. 

La carta puebla ye escrita en latín con muitos aragonesismos (*peatje*, *devandito*, *de[.n]çima*, se significaba *a mas*). Teneba estos aragonesismos porque la concedió Chil d'Atrosillo, que yera aragonés.

En 1255 se menciona como *Benilaros*.

## Demografía

## Administración
### Alcaldes

## Vinclos externos
* Pachina web oficial municipal.
*  Codigo postal Vinaroz.
Reyal Monesterio de Santa María de Veruela

Lo **Reyal Monesterio de Santa María de Veruela** (pronunciau en aragonés /*ber.'we.la*/) ye un centro que perteneix a la Orden de Cistels y se troba en lo termin de Vera de Moncayo.

Se fundó en 1146 con monches procedents de lo monesterio francés de *Scala Dei* invitaus por don Pero d'Atarés, que donó los lugars de Veruela y Maderuela; donación confirmada por Remón Berenguer IV. Con ixo Veruela estió lo primer monesterio de la Orden de Cistels en la Corona d'Aragón.

O suyo patrinonio s'ixampló a escape, prencipalment con donacions reyals:
* Remón Berenguer IV lis concedió Mont-fort, Figueruelas y Alcalá de Moncayo.
* Sancho III de Castiella y Sancho VI de Navarra tamién lis concedioron muitos privilechios.
* Alifonso II d'Aragón anyadió a estos dominios Vera de Moncayo, Pozuelo, Purillosa y lo castiello de Ferrera. Los dos zaguers lugars los cambioron por Bulbuent.
* Dimpués y d'atras maneras consiguioron Litago, Maleixán, la grancha de Mazalcoraz, Villamayor (no lo de Zaragoza), y Ainzón.

Tamién tenioron heredatz por tot lo territorio aragonés, como praus en Talamantes, Tagüenca, Trasobars, pedreras en Trasmoz y l'augua d'Anyón.

## Documentación
Los documentos medievals de lo monesterio de Veruela son escritos en latín y en aragonés. Bi ha una carta de donación de 1168 escrita en un latín con muitos elementos romances u con elementos romances latinizaus. Belunas de las cartas de población de lugars propiedat de lo monesterio son escritas en aragonés, por eixemplo las de Villamayor y de Pozuelo.

## Referencias
Ferrera (desambigación)

**Ferrera**, toponimo frecuent que dimana de lo latín <FERRARIA, en significando un puesto en do abunda u se manufactura o fierro, puede fer referencia a:

#En Aragón:
##Nuclios de población:
###Un municipio d'a comarca de lo Campo de Daroca, en a provincia de Zaragoza. Se veiga **[[Ferrera de los Navarros]]**.
###Un nuclio despoblato d'o municipio de Uellos Negros, en a comarca de lo Xiloca, en a provincia de Teruel. Se veiga **[[Ferrera de Uellos Negros]]**.
###Una pardina d'o municipio de Salinas de Chaca, en a comarca de la Chacetania, en a provincia de Uesca. Se veiga **[[Ferrera (Salinas de Chaca)]]**.
##Entidaz orograficas:
###Una sierra que se prolarga d'entre as comarcas de Sobrarbe y Ribagorza, en norte d'A Fueva. Se veiga **[[Sierra Ferrera]]**.
###Una altura a dintro de a dita sierra, que sinyorea por en norte lo puerto d'A Foradada. Se veiga **[[Punta d'a Ferrera]].
###Un [[tozal]] en a [[val de l'Ara]] ([[Sobrarbe]]) que domina la [[cerrada de Chanovas]]. Se veiga **Tozal d'a Ferrera**.
###Una [[sierra]] d'o [[Sistema Iberico]] entre a comarcas de [[Campo de Daroca]] y [[Xiloca (comarca)|Xiloca]] cerca de [[Ferrera de los Navarros]]. Se veiga **Sierra de Ferrera**.

#En [[Catalunya]]:
##Una [[val]] [[Pireneu|pirenenca]] en a [[comarcas de Catalunya|comarca]] de lo [[Pallars Sobirano]], en a [[provincia de Leida]]. Se veiga **Vall Ferrera**.

#En [[Suiza]]:
##Un [[municipio]] en o [[destritos de Suiza|destrito]] de [[Hinterrhein]], en o [[cantons de Suiza|cantón]] d'[[Cantón d'os Grisons|os Grisons]] (Suiza). Se veiga **Ferrera (Hinterrhein)**.
##O nombre en [[Idioma rumanche|rumanche]] d'un [[municipio]] en o [[districtos de Suiza|districto]] d'[[Albula]], en o [[cantons de Suiza|cantón]] d'[[Cantón d'os Grisons|os Grisons]] (Suiza). Se veiga **Schmitten**.

#En [[Lombardía]]:
##Una [[comunas d'Italia|comuna]] de Lombardía ([[Italia]]), en a [[provincia de Varese]]. Se veiga **Ferrera di Varese**.
##Una [[comunas d'Italia|comuna]] de Lombardía ([[Italia]]), en a [[provincia de Pavía]]. Se veiga **Ferrera Erbognone'''.

## Se veiga tamién
* Herrera (desambigación) (o corradical en castellano)
* Ferrèra (desambigación) (o corradical en occitán)
* Ferrière (desambigación) (o corradical en francés)
Puicerdán

:*Ta atros emplegos d'o toponimos *'Pui** se veiga [[Pui (desambigación)]].''

**Puicerdán*' (en [[idioma catalán|catalán]] *Puigcerdà*) ye un [[municipio]] [[Catalunya|catalán]], [[Capital (politica)|capital]] d'a [[Comarcas de Catalunya|comarca]] d'a [[Baixa Cerdanya]], localizada en a [[Provincias d'Espanya|provincia]] de [[Provincia de Chirona|Chirona]], a bels 1.200 metros d'[[altaria]] sobre o [[livel d'a mar]], a o canto d'o [[río Segre]] y amán d'a muga con [[Francia]].

== Nombre ==
Apareixe en a *Cronica de Sant Chuan d'a Penya* como *Puycerdan''.

## Demografía

## Esporte
* Club Gel Puigcerdà.

## Administración
### Alcaldes

## Referencias
Tierra d'Ostavals

La **Tierra d'Ostavals** (*Oztibarre* en basco; *Ostabares* en castellano; *Ostabarret* en francés) ye una comarca de l'este de la Baixa Navarra (Francia) con capital en Ostavals. En fan parte 9 municipios.

## Cheografía
Ye situata en la cuenca alta de lo río Bidouze, a lo sud de lo municipio u comuna d'Uhart-Mixa. Muga a lo sud y sud-ueste con Garazi, a l'este con Sola, a lo norte con la Tierra de Mixa y a lo nord-ueste con Arberoa.

Comprende los municipios d'Arhansus, Bunus, Hosta, Ibarrolle, Juxue, Larceveau-Arros-Cibits, Ostavals-Asme, Pagolle e Saint-Just-Ibarre.

## Historia
Perteneixió a Gastón IV de Biarn, que lo recuperó pa Biarn por muito tiempo dimpués d'una guerra. Don P. Arnalt de Luxa, sinyor feudal local, se declaró vasallo de Sancho Lo Fuerte rei de Navarra en 1228.

## Nombre
Lo suyo nombre *(H)oztibarre* bien de *Hozta Ibarre* (u *Ibar*), significando *Val d'Hosta*, que hipoteticament en gascón sería *Ostavath* lo lugar e *Ostabarret* la comarca (la -LL- latina evoluciona ta *-th* final u *-r-* intervocalica sola, seguntes la fonetica gascona). La forma *Ostabarret* con *-rr-* intervocalica doble sería una gasconización de lo basco *Oztibarre*.

En 1247 ya existen las denominacions de *Tierra de Mixa* y *Tierra d'Ostavals*:

**a vos serviria con el castiello de Villanova e con toda la [[Tierra de Mixa]] é *'Dostabales*' *

Asinas lo fillo de lo vizconte de Tartax (vizconte que heba demandato protección a Sancho lo Fuerte en 1196) reconoixeba vasallache a Tibalt I de Navarra por haber recibito d'él Villanueva con tota la Tierra de Mixa y d'Ostavals.
Mont-reyal

**Mont-reyal** puet estar:

***[[Mont-reyal (Navarra)|Mont-reyal]]**, municipio de Navarra.
***[[Mont-reyal (Teruel)|Mont-reyal]]**, municipio de la comarca de lo Xiloca (Teruel).
***[[Mont-reyal (Uesca)|Mont-reyal]]** aldeya medieval de Fraga (Uesca)
***[[Mont-reyal (Canadá)|Mont-reyal]]**, ciudat mes poblata de lo Quebec (Canadá).
***[[Mont-reyal de Fariza]]**, municipio de la Comunidat de Calatayú (Zaragoza).
***[[Crac de Mont-reyal]]**, un celebre castiello d'os cruzatos en Tierra Santa.
***[[Orden de San Salvador de Mont-reyal]]**, orden militar que fundó Alifonso I lo Batallero.
Somet

**Somet** (en castellano *Somed*) ye un despoblato situato en lo municipio de Carenas (Zaragoza). Lo suyo antigo termin ye cuasi inundato de tot por l'entibo de la Tranquera.

## Nombre
Sobre lo nombre de *Somet* bi ha a lo menos 22 toponimos u grafías diferens, que van dende epoca musulmana dica la cristiana. Puet tener relación con lo latín *Summum*, tuca, y lo sufixo -eto como lo francés *sommet* y lo toponimo asturiano *Somiedo*.

## Historia
Amanix en epoca musulmana chunto a l**hisn'' de lo suyo mesmo nombre.
Asinas tenemos dos acepcions, l**hisn* u castiello de Somet y lo concello u lugar de Somet, los dos en lo termin municipal de Somet. Muito a man de [[Cocos]], se desvinió que Somet se quedase con gran parte de lo suyo termin municipal. Dende [[1461]] ta [[1860]] lo termin de Somet estió churisdicción de [[Ibdes]] y de [[Munebrega]]. Dende [[1860]] dica huei lo suyo termin ye churisdicción de [[Carenas]].

En la [[decada de 1960]] lo lugar de Somet desapareixió baixo l'[[entibo de la Tranquera]]. Como repuis en quedan los dos castiellos en l'alto de lo *Cerro del Castillo* y *Cerro del Pastor''.

## Vinclos externos
*  Somet en www.calatayud.org
Domeño

**Domeño** puet estar:

***[[Domeño (Navarra)|Domeño]]**, un concello de lo municipio de Romanzado (Navarra).
***[[Domeño (Valencia)|Domeño]]**, un municipio de los Serrans (Valencia).
Vadiello

**Vadiello** ye o diminutivo de vado y se troba de traza recurrent en a toponimia aragonesa. Como toponimo puet estar:
***[[Vadiello (Zaragoza)|Vadiello]]**, despoblato a man de Villarroya de la Sierra (Zaragoza).
***[[Vadiello (Loporzano)|Vadiello]]**, despoblato d'o termin de Loporzano (Uesca).
***[[Vadiello (Alcorisa)|Vadiello]]**, mont en lo termin d'Alcorisa (Teruel).
***[[Vadiello (Foz de la Viella)|Vadiello]]**, barranco de lo termin de Foz de la Viella (Teruel).
***[[Entibo de Vadiello]]**, entibo en lo río Guatizalema (Uesca).
***[[Bediello (Clamosa)]]**, lugar menudo d'o municipio d'A Fueva (Sobrarbe, Uesca), que enantes feba parte de Clamosa.

## Veyer tamién
*Baell
*Baells
Torrillas (desambigación)

**Torrellas**, **Torrillas** u **Turrillas** puet estar:

## Toponimia
***[[Torrellas]]**, municipio de Tarazona y Moncayo (Provincia de Zaragoza), con la variant **Torrillas**.
***[[Torrellas (Uesca)|Torrellas]]**, localidat medieval entre o Sarrablo y o Sobrarbe que puet corresponder a l'actual Torrulluela d'a Plana.
***[[Torrillas]]**, municipio de Gúdar-Chabalambre (Teruel), con las variants **Torriellas** y **Torrellas**.
***[[Torrillas (Valencia)|Torrillas]]**, alquería de lo termin de Murviedro mencionata en lo *[[Repartiment]]* de Valencia. 
***[[Torrillas (Almería)|Torrillas]]**, lugar de lo municipio de Vera (Almería).
***[[Torrillas (Granada)|Torrillas]]**, antigo lugar morisco de la churisdicción d'Ugijar (Granada).
***[[Torrillas (La Rioja)|Torrillas]]**, antigo lugar de lo termin de Villamediana de Iregua (La Rioja).
***[[Turrillas (Almería)|Turrillas]]**, municipio de la provincia d'Almería.
***[[Turrillas (Navarra)|Turrillas]]**, pedanía de lo municipio d'Izagaondoa (Navarra), con la variant **Torrillas**.

## Atros
*Linache d'os Torrellas.

S'interpreta que *Torrellas* vien de lo latín **TURRICULA**, diminutivo u despectivo de *TURRIS*, pero tamién puet estar una formación romanz con *Torre* y lo sufixo *[[sufixo -ello|-ella]]*/*-illa* derivato de lo sufixo *ICULA* seguntes la fonetica aragonesa y mozarabe.

## Se veiga tamién
*Torraza (desambigación)
*Torre (desambigación)
*Torralba (desambigación)
*A Torre (desambigación)
*Torreciella (desambigación)
*Torrelluela (desambigación)
Ostavals-Asme

**Ostavals-Asme** (*Izura-Azme* en basco; *Ostabat-Asme* en francés) ye un municipio francés, perteneixient a la rechión de Nueva Aquitania, a lo departamento de los Pireneus Atlanticos. Ye capital de la comarca Tierra d'Ostavals, *Oztabarre* u *Pays d'Ostabarret* de la Baixa Navarra.

## Historia
Dende lo sieglo X Ostavals ye una localidat important de lo Camín de San Chaime. En la crucillata de diferens camins se trobaba en lo corazón d'un dispositivo de peache. En 1350 bi heba dos hostals, dos hespitals y una vintena d'albergues pa acullir dica 5000 pelegrins.

Cremata en las guerras de relichión, en 1607 Enrique IV de Francia autorizó la costrucción d'un mercato y tener una feria anual como *« principale ville de commerce et de passage de notre dit Royaume de Navarre et Pais souverain de Béarn »*.

Ostavals y Asme s'achuntoron lo 13 de chunio de 1841.

## Nombre
Lo toponimo *Ostabat* (o millor escrito *Ostavath*), que significaría en occitán gascón *Val d'Hosta* u *Hosta Val*, amanexeba baixo las formas *Ostebad* (1167, cartulario de Sorde, pachina 45), *Ostavayll* (sieglo XII, colección Duchesne, volumen CXIV, fuello 161), *Aussebat* (1243, rôles gascons), *Ostabailles* (1383, títols de la Cambra de Comptos), *Sent-Johan d'Ostabat* (1469, capítol de Bayona), *Ostabag* e *Hostabat* (1472 pa estas dos formas, notarios de Labastida-Villafranca, numero 2, fuelllo 22) e *Nostre-Done de l'espitau d'Ostabat* (1518, capítol de Bayona). Aimery Picaud escribió en la suya *Guía de lo Pelegrín* que tres camins de San Chaime confluiban *Ad hostavallam*. Por lo que parix en gascón sería *Ostabat* (o millor escrito *Ostavath*) y en atras formas d'occitán *Ostavals*.

Como perteneixió a lo reino de Navarra se conoix un exonimo nabarroaragonés. S'escribiba *Ostavals* u *Ostauals* (la U y V no yeran allora letras diferens) en una carta de omenache atorgata por Arnaldo de Luxa a fabor de lo rei Sancho lo Fuerte cuan este tornó la villa que allora teneba lo nombre de l'actual comarca.

:*quando me tornastes esta villa de *'Ostavals** a tal aviniença fiz con vos que io non faga fortaleza''

Tamién lo trobamos en lo libro ''Peajes nabarros Pamplona (1351), Tudela (1365), Sangüesa'': ¨
:''Arnauton de Ostavals''

Lo toponimo ''Asme'' amanexeba baixo la forma ''Azme'' en [[1481]] en lo capítol de Bayona.

== Demografía ==


== Patrimonio cultural ==
=== Patrimonio relichioso ===
La **cruz de Chibraltar**, en la crucillata de Chibraltar (tamién clamata crucillata de ''Saint Sauveur'') on los tres camins se troban, ye situata en lo [[cuello (topografía)|cuello]] entre los monts de Saint Salvador y Soyarce.

La **capiella d'Elizafio*' s'alza a man de la crucillata. Estió sinyalata dimpués de [[1964]] con una losa con sinyals pa orientar-se y una estela discoidal como las que se troban en los cementerios bascos. Se i achuntan los camins clamatos *Via Turonensis*, por Garis, *Via Lemovicensis*, por Sauveterre y *Via Podensis* por Navarrench. Lo nombre de Chibraltar no tien garra relación con la [[Chibraltar|ciudat homonima]], y se crei que ye de lo basco *Xibaltarre* (campamento de [[chitans]]), u una deformación basca de lo [[latín]] *SALVATORE''.
Muriel

:*Iste articlo ye sobre a *'localidat occitana** de Muriel. Ta atros emplegos d'o termin se veiga [[Muriel (desambigación)]]''


**Muriel**, **Murel** u **Morel*' (en [[idioma occitán|occitán]] [[gascón]] *Murèth*; en [[idioma francés|francés]] *Muret*) ye una [[comunas de Francia|comuna]] u municipio [[Francia|francés]], situato en lo [[departamentos franceses|departamento]] de la [[Alta Garona]] y la [[rechions francesas|rechión]] [[Occitania (Francia)|Occitania]].

== Cheografía ==
Ye situato à 20&nbsp;km a lo sud de [[Tolosa]] sobre la  RN 117 e l'A 64, en la confluyencia de la [[Río Garona|Garona]] con la Louge.
 
== Historia ==
Lo [[12 de setiembre]] de [[1213]] escaició la [[Batalla de Muriel]] en la que [[Simón de Mont Fort]] venció a l'exercito [[Occitania|occitán]]-[[Aragón|aragonés]] y morió lo rei [[Pero II d'Aragón]].

== Toponimia ==
Lo sufixo -eth gascón equivale a lo sufixo aragonés [[sufixo -iello|-iello]] y a lo catalán -él. En la [[Cronica de Sant Chuan d'a Penya]] s'escribe *Murel* u *Morel*. En la "[[Cronica de los Conquiridores]]" *Muriel'' encara mes d'alcuerdo con la fonetica aragonesa:

## Demografía

## Localidaz achirmanatas
*Monzón,  (Aragón).

## Vinclos externos

* Pachina web oficial municipal de Muriel.

## Referencias
Batalla de Muriel

La **Batalla de Muriel** s'esvdevenió lo 12 de setiembre de 1213 en Murel, a 15 km a lo sud de Tolosa. Ye un episodio d'a cruzada d'os albichenses. Se i enfrentoron as fuerzas occitano-aragonesas mandadas por Pero II d'Aragón y Remón VI de Tolosa a los cruzaus mas que mas franceses, mandaus por Simón de Mont Fort.

Lo rei d'Aragón morió en esta batalla y se desfacioron los exercitos occitano-aragoneses. En a batalla morió tamién Miguel de Luesia, sinyor de Luesia, que heba partecipau con o rei en a batalla d'as Navas de Tolosa y que mandaba la guardia reyal.
Tierra de Mixa

La **Tierra de Mixa** (*Pays de Mixe* en francés; *Amikuze* en basco) ye la val alta de lo río Bidouze, situata en la Baixa Navarra, una de las provincias de lo País Basco Francés.

## Cheografía
### Mugas
* A l'ueste: la val vecina de l'Alberoa.
* A lo norte: lo principau de Bidache y lo ducau d'Agramont.
* A l'este: lo Biarn.
* A lo sud: la Tierra d'Ostavals y mas luent encara la Tierra de Cisa u *Garazi*.

### Fisionomía

Los lugars son pareixitos a los de lo Biarn, a l'atro costato de la *gava d*Aulorón''. L'alto Bidouze ye una tierra agricola con tozals duros y selvas espesas. Bi ha campos de panizo y vacas royas.

## Historia

Los Beaumont yeran establitos en Luxa-Sumberraute y en Garris (a lo costato de St-Palais). La Tierra de Mixa yera rica heba d'esportar los productos por la Val d'Adour, dominio de los Agramont.

## Municipios u Comunas

## Se veiga tamién

* Reino de Navarra
* Baixa Navarra

## Referencias
Gastón IV de Biarn

**Gastón IV de Biarn** estió vizconte de Biarn dende 1090 dica 1131, ye tamién conoixito como **Gastón o Cruzato** por participar en a Primera Cruzata. También teneba os títols de *Sinyor de [[Zaragoza]]*, *Tenient de [[Balbastro]]*, *Tenient d'[[Uncastiello]]* y *Rico hombre d'Aragón*, títols recibitos d'Alifonso I o Batallero.

Ye famoso por a suya participación en a conquiesta de Cherusalem (14 de chulio de 1099) y en a reconquiesta aragonesa.

En a suya politica exterior, a mas d'a suya solida alianza con Alifonso I d'Aragón, Gastón firmó una paz con Bernard, conte de Armanyac (1104). A partir de 1102 los vizcontes de Dax y Sola atacoron Biarn, y dimpués d'una largua guerra consiguioron recuperar cuasi tot lo perdito en 1090, fueras d'os chicoz territorios de Tierra de Mixa, Tierra d'Ostavals y a ciudat d'Ortès, que quedoron en Biarn pa cutio.

Morió en una batalla contra os moros y a suya cabeza a paseyoron con argüello en Granada. Os moros tornoron o cuerpo dimpués que lis pagasen un fuerte rescate. O suyo cuerpo s'apedecó en a Basilica d'o Pilar en Zaragoza, pero se perdió en unas obras de 1681 u 1717. Si que se conserva en lo tesoro de la Seu, l'olifant u cuerno de guerra de Gastón.

## Bibliografía
* Pèir Tucòu-Chala: *Quand l'Islam était aux portes des Pyrénées*. Biarritz: J&D Editions, 1994. (ISBN 2-84127-022-X)

## Referencias
Tierra de Cisa

La **Tierra de Cisa** (*Pays de Cize* en francés, *Garazi* en basco) ye una comarca de la Baixa Navarra (estau francés) que corresponde con la parte alta de la val de Nive. En fan parte 9 comunas, y a suya capital ye Sant Chuan Piet de Puerto.

## Cheografía
### Comunas
Historicament, la tierra de Cisa ye constituita por los municipios:

### Mugas
Los territorios que mugan con esta comarca son: 
* a l'ueste: la Val de Baigorri (comunas d'Azkarate y de Lasa)
* a lo nord-ueste: la Val d'Osés
* a lo norte: la Val de l'Arberoa (comunas d'Irisarri y d'Iholdi)
* a lo nord-este y a l'este: la Tierra d'Ostabals (comunas de Landibarre, de Larzabale, d'Ibarrola y d'Hozta)
* a lo sud-este: Sola (comunas d'Altzai y de Larraine)
* a lo sud : Navarra en Espanya (municipios de Val Carlos, d'Orbaiceta y d'Ochogavia).

### Fesonomía
Se i plega por Bayona puyando por lo río Nive. Dimpués de la Foz de Louhossoa, la val s'enampla. Las costeras de los monts son fuertes y en las selvas bi ha muitas castanyeras y felequeras.

## Referencias
Catarismo

Lo **catarismo** ye la doctrina de los **cataros**, un movimiento relichioso de trazas gnosticas que s'extendió por Europa Occidental a mitat de lo sieglo X, conseguindo asentar-se dica lo sieglo XIII en tierras de Lenguadoc, a on contaba con la protección de bels sinyors feudals vasallos de la Corona d'Aragón. Manimenos los que se conoixeban como cataros yeran en realidat primero bogomils (cataros moderatos) y dimpués albichenses (cataros radicals)

Los ditos cataros yeran un movimiento relichioso-cultural, propulsor d'un nuevo orden social a partir de lo desarrollo individual. Dende los suyos inicios yeran en contra de la Ilesia Catolica, a las suyas formas autoritarias y represivas d'allora, que negaba la posibilidat a los hombres d'alcanzar un estato de desarrollo espiritual fuera de las institucions catolicas y sin de la guía d'un representant de la ilesia. La iglesia catara estió uno de los numerosos movimientos socials que preboron de crebar con esta hechemonía eclesiastica y instaurar un nuevo orden, por lo que estió perseguita. Ya por lo sieglo XII, este movimiento prenió fuerza y empecipió a ganar muitos devotos, la Ilesia Catolica, por tanto, prebó d'acotolar-lo, pus los veyeban como rivals de muita periglosidat.

Con influencias de lo maniqueísmo en las suyas etapas pauliciana y bogomila, lo catarismo criticó las practicas y la visión de la hierarquía de la Ilesia Catolica, que en respuesta lo consideró heretico.

Domingo de Guzmán predicó contra los cataros entre 1206 y 1215, cuan funda la Orden de los Predicadors. Dimpués d'encomenzar esta prebatina misionera, y debant una crexient influencia y extensión, la Ilesia a la fin invocó lo emplego de la fuerza, con lo refirme de la Corona de Francia, pa conseguir la suya erradicación a partir de 1209 con la Cruzata Albichense dirichida por lo normando Simón de Montfort. Lo rei Pero II d'Aragón protecheba a los cataros pero fue esconfito en 1213 en la Batalla de Muriel, que no tenió resultaus definitivos. En 1226 lo rei Loís VIII de Francia emprendió una nueva cruzada contra los cataros y en 1244 bi ha una mortalera de cataros en lo Castiello de Montsegur. A zaguers de lo siego XIII lo movimiento, reprimito con violencia por la Inquisición y enfeblito, entró en la clandestinidat. Bi habió cataros que se refuchioron en Catalunya, Italia y Alemanya.

Dende la segunda mitat de lo sieglo XX, lo catarismo ye obchecto d'investigacions y d'un esfuerzo por integrar lo suyo recuerdo a la identidat de las rechions on se trobaba lo suyo foco central de influencia: lo Lenguadoc y la Provenza.

## Referencias
Lista de Reis d'a Taifa de Valencia

A continuación se presenta una **lista de [[rei]]s [[musulmàn|musulmans]] de la [[taifa]] de [[Valencia]]**, dende la caita de lo Califato de Cordoba dica la conquista de Chaime I:

*Mubarak (Mbarek) i Muzzafar, enta lo 1011-1020.
*Lebil de Tortosa, enta lo 1020-1021.
*Al Mansur Abd al-Aziz ben Abi Amir, 1021-1061.
*Abd al-Melek ben al-Mansur Modafar, 1061-1064.
*Abu Bekr ben Abd al-Aziz, gobernador toledán 1064-1075, rei 1075-1085.
*Othman ben Abu Bekr, 1085.
*Iaia ben Iaia (Iaia II ben Iaia de Toledo), 1085-1092 (de Toledo 1079-1085 gobernó nomás que en Valencia dende 1085 a lo 1092)
*Shafar ben Shiraf, president d'una especie de republica, 1092-1094.
*Rodrigo Díaz de Vivar "Lo Cit", 1092-1102.
*gobernadors almurabitz, 1102-1144.
*Merwan ben Jatab (cadí), 1144-1145.
*Aben Abd al-Aziz, 1145-1146.
*Abdallah ben Saad beni Yad de Murcia, 1146.
*Abdallah ben Djarak al-Zegri, 1146.
*Abdellah ben Saad beni Yad de Murcia, 1146-1147.
*Abu Abdallah Muhammad Aben Mardanix u Rei Lop de Murcia, 1147-1172.
*governadors almuades, 1172-1225.
*Zeit Abu Zeit Muhammad al-Mansur, 1225-1230 (entre 1230-1238 nomás controló que lo norte, como vasallo de Chaime I).
*Zayyan ibn Mardanix, 1230-1238 (nomás que en part de la taifa).
Tierra d'Arberoa

La **Tierra d'Arberoa** u **val d'Arberoa**, (*Arberoa* en basco, *vallée de l'Arberoue* en francés), ye una comarca de la Baixa Navarra en lo departamento francés de los Pireneus Atlanticos.

## Cheografía
Ye formata por la val de la Joyeuse (u Aran).

### Mugas
* A lo norte: lo zaguer municipio ye La Bastida de Clarença, mas enta lo norte ye Lapurdi.
* A lo sud: lo zaguer municipio ye Irisarri, y mes ta baixo Osés y Baigorri.
* A lo sud-este, se troba la val vecina de la Nive que corresponde a las tierras d'Ostabals y de Cisa.
* A l'este s'estiende una atra val, la Tierra de Mixa arredol de Donapaleu.
* A l'ueste muga con Lapurdi.

### Comunas
* Aiherra
* Izturitze
* Mehaine
* Donostiri
* Donamartiri

Bellas fuents incluyen Irisarri y La Bastida de Clarença en o territorio de Tierra d'Arberoa.

## Historia
En la Edat Meya, l'Arberoa ye la tierra de los *Belzunce*. Estos sinyors yeran fidels a lo reino de Navarra: cuan los: Labrit se convertioron en reis de Navarra, ellos estioron fidels a lo Biarn y dimpués a Francia.
Puent de la Reina

:*Iste articlo ye sobre o *'municipio navarro**. Ta o municipio d'a Chacetania se veiga [[Puen d'a Reina de Chaca]]''.


**Puent de la Reina** (''Puente la Reina'' en [[Idioma castellano|castellano]]; ''Gares'' en [[Idioma basco|basco]]) ye un [[municipio]] de [[Navarra]] situato en a [[Comarcas de Navarra|comarca]] de [[Comarca de Puent de la Reina|Puent de la Reina]] (en ye a suya capital) y [[Merindaz de Navarra|merindat]] de [[Merindat de Pamplona|Pamplona]] a una [[distancia]] de 24&nbsp;[[km]] d'a [[ciudaz de Navarra|ciudat]] de [[Pamplona]], a [[Capital (politica)|capital]] de Navarra y d'a suya merindat.

La suya [[Población humana|población]] ye de 2.777 habitants ([[2008]]), en una [[superficie]] de 39,7&nbsp;[[km²]] y una [[densidat de población]] de 69,95 hab/km².

Ye un punto important en lo [[Camín de Sant Chaime]].

== Historia ==
[[Alifonso I lo Batallero]] dió [[carta de población]] a l'antiga [[aldeya]] de ''Garez'' pa atrayer población [[Occitans|occitana]]. En [[1122]] li se dió lo [[Fuero d'Estella]].

== Toponimia ==
En la [[Edat Meya]] s'escribiba ''Puent de la Reina''. La tradición diz que lo nombre de **Puent de la Reina** provién del **puent romanico*' sobre lo [[río Arga]] que mandó construir una reina anonima, por un regular se diz que [[Muniadora de Castiella|Donya Mayor]] (muller de [[Sancho lo Mayor]]) u [[Estefanía de Foix|Donya Estefanía]] (muller de [[García Sánchez III de Navarra]]). Bels etimolochistas proponen atra hipotesi y lo deriban de *Pons Rune*, on *Runa* sería lo nombre antigo de lo río Arga, relacionato con [[Iruña]].

En la Edat Meya se conoixen diferens variants de lo nombre [[Idioma basco|basco]] *Garez*, *Gareix* u *Garesh*. Lo nombre basco *Gares* deixó d'emplegar-se cuan desapareixió l'emplego de lo basco en la redolada. Se conoixe por lo testimonio escrito de [[José Moret]] en lo [[sieglo XVII]] y por bels toponimos menors de la redolada como *Garesbidea*. Se crei que tien relación con lo basco *gari'', trigo.
  
## Parla
La comarca de val d'Izarbe yera tradicionalment bascofablant, pero en Puent de la Reina i heba muita población orichinaria de lo norte de los Pireneus y en contacto con los pelegrins, y por tanto, se i charraba tamién occitán cispirenenco. Dica bien entrato lo sieglo XIX lo basco yera la luenga que se charraba en tota la val d'Izarbe, perdendo-se lo suyo uso cuasi de tot a principios de lo sieglo XX a causa de lo trafego chenerato por las guerras y por los triballadors foranos de lo ferrocarril de lo Carrascal. Huei bi ha un chicot augmento de fablants favoreixito por los programas de vasquización que se fan dende lo Gubierno de Navarra.

Muit amán, en Uterga, l'abate Juan de Bearin escribió en 1621 un chicot tractau de liturchia y un catecismo. N'ixas fechas (1635) se plega a vedar por lo bispato de Pamplona la predicación en una luenga diferent de lo basco, baixo pena d'excomunión.

## Demografía

## Se veiga tamién
* Lista de municipios de Navarra.
Armenya

**Armenya** puet fer referencia a:

* **[[Armenia]]**, un **país** d'Eurasia situau en o Caucas meridional.
* A **[[punta d'Armenya]]** u **Pedra Bllanca** (2.823 m), **mont** situau en a muga entre os termins municipals de Seira y Plan.
* O **[[refuchio d'Armenya]]**, un **refuchio de montanya** situau a 1.827 m d'altaria en o municipio de Seira.
* O **[[ibón d'Armenya]]**, un **ibón** situau chunto a l'anterior refuchio. 
* O **[[collau d'Armenya]]** (2.628 m), un **paso de montanya** situau en a crencha d'Armenya entre o pico de la Rivereta (2.685 m) o pico Llosa (2.708 m).
* O **[[circo d'Armenya]]**, un **circo glaciar** que da nombre a os anteriors.
Chus la Penya

**Chus la Penya** (en castellano *Juslapeña*; en basco *Txulapain*) ye un municipio de Navarra situato en a comarca d'a Cuenca de Pamplona, merindat de Pamplona y partiu chudicial de Pamplona.

La suya población ye de 569 habitants (2009), en una superficie de 31,62 km² y una densidat de población de 18,06 hab/km².

## Cheografía
O municipio de Chus la Penya se troba situato a 525 metros d'altaria sobre o livel d'a mar, a una distancia de 12 km d'a ciudat de Pamplona, a capital d'o suyo partiu chudicial, d'a suya comerca, d'a suya merindat y de Navarra.

### Nuclios de población

## Nombre
Estió *Val de Sant Estevan* en 1268, *Sant Esteuan de Ius la Peynna* en 1366 (con grafía navarra *ynn* que ye *ñ*), *San Esteban de Juslapeña* en 1534.

*Chus*, que en grafía medieval s'escribiba *Jus* u *Ius*, significa en aragonés medieval *(de)Baixo* (como en ribagorzano *di chos*). Curiosament lo toponimo en basco conserva la pronunciación seguntes la fonetica aragonesa, con "ch" (*Txulapain*).

## Demografía

## Administración
### Alcaldes

## Notas

 
## Se veiga tamién
*Lista de municipios de Navarra.

## Vinclos externos
 Información de Chus la Penya en a pachina web d'o Gubierno de Navarra.
Pinus sylvestris

O **pin royo** u **pin royal** ( (L., 1758)), ye un árbol de fuella perén d'o chenero *[[Pinus]]*, en a familia *[[Pinaceae]]*, amplament distribuito per Europa y Asia. En a Peninsula Iberica se troba en os pisos oromediterranio y montano d'as montanyas, per tener preferencia per os puestos de clima frido. En Aragón, ye la especie de pin dominadera en os Pireneus. O nombre popular, cheneral per tot Aragón, demana d'a color royisca d'a suya crosta, encara que tamién se conoixe con atros nombres como **pin blancal**, **pin fembra** u **pin fino**.

Pueden creixer dica fer 30 metros d'altaria, gosando creixer dica 6 metros en os primers 10 anyos de vida. A suya forma ye piramidal cuan son chóvens, pero se torna irregular en os eixemplars viellos. As fuellas (agullas) son simples, naixendo.-ie de dos en dos, mes curtas que no en altras especies de *[[Pinus]]*, d'entre 3 y 7&nbsp;cm de lonchitut. Creixen bien isolatos, pero en as selvas siempre puyan escando la luz, per lo que gosan deformar-se manifestando piroleras chiquetas en alto de tot d'un tranco finet que s'enfila bien alto; ixo fa que muitos eixemplars d'estes mas chóvens se troncen cuan quedan isolatos, por eixemplo cuan en tirando la madera se tallan os altros árbols d'arredol. En a silvicultura tradicional de l'Alto Aragón esto se miraba de privar quitando-los-ie toz en corrols, ta que no i quedesen eixemplars isolatos.

### Imáchens

Imachen:Pinar Sierra de Guadarrama 2005-09-13.JPG|Pinar de pins royos.
Imachen:Pinus sylvestris Nethybridge.jpg|Pins royos.
Imachen:Pinus flos.jpg|Flors.
Imachen:Pinus sylvestris branch.jpg|Branca con pinyas.
Imachen:PinusSylvestrisBole.jpg|Crosta
Imachen:Pinus sylvestris Molveno.jpg|Pin isolato.
Pinus sylvestris MHNT.BOT.2005.0.971.jpg|*Pinus sylvestris*
Imachen:Seed pinus sylvestris 1 beentree.jpg|Simients.
Imachen:Witch's broom on a pine.jpg|Niedo de bruixas (estructura patolochica) d'una rama.


## Vinclos externos

## Referencias
Cabezo d'Alcalá

Lo **Cabezo d'Alcalá** ye un important chacimiento arqueolochico que se troba en lo termin municipal de Zaila (Baixo Martín, Teruel, Aragón) que ha proporcionau muitos repuis, porque se i han feito excavacions dende fins de lo sieglo XIX. Las troballas s'escalonan dende la I Edat de Fierro dica la época de Chulio César. La estratigrafía ha dato 3 livels: Campos d'Urnas tardanos (I Edat de Fierro), cultura iberica (II Edat de Fierro) y ciudat ibero-romana.

Se crei que lo livel iber corresponde con lo toponimo conoixiu por atras fuents (monedas por eixemplo) *[[Sedeis]]*, *[[Sedeiskem]]*, capital de los ibers sedetans. Manimenos Miguel Beltrán Lloris crei que corresponde con *Beligion*.

La ciudat ibero-romana ye la que ha dato mes información. Paradochicament las inscripcions en alfabeto iberico son de lo livel ibero-romano. Tamién ye paradochico trobar-se palabras celtas como *[[belenos]]*; esto s'interpreta como que la cultura iberica s'estendió por la val d'Ebro sobre un sustrato cultural indoeuropeu de la I Edat de Fierro. Bi ha un templo on se troboron estatuas de bronce: un toro con una roseta hexapetala en la frent y repuis d'atra que yera un ombre con un caballo.

Se crei que atacoron la ciudat ibero-romana en una guerra civil romana (bels investigadors creyen que en las Guerras Sertorianas, 72 aC-76 aC), pero bi'n ha beluns creyen que estió mas tarde, en lo 49 aC. Cosa curiosa ye que pa puyar ta la ciudat calió fer una rampa como la que se fació en Masada (Israel). La rampa enrunó un tumulo de la I Edat de Fierro que s'ha reconstruito como simbolo en una curva de la carretera que pasa por lo lugar. Dezaga la guerra la ciudat no se reconstruyió, porque no feba falta un lugar fortificau pa articular lo territorio (y en la zona creixió la ciudat romana de *[[Lepida Celsa]]* en un puesto millor comunicau y mas plan, on huei son Exelsa y Viliella d'Ebro).

## Referencias
Valencia castellana

**Valencia castellana** ye lo nombre que recibe lo conchunto de lugars d'as comarcas de Requena-Utiel y *[[Val d'Ayora]]* en o País Valenciano, comarcas pobladas con chent d'orichen y sentir castellano y que por diferents cambios de muga alternos y independients en una u atra comarca, han perteneixiu tanto a la Corona de Castiella como a la Corona d'Aragón, integrando-sen definitivament en la provincia de Valencia en lo sieglo XIX.

Lo suyo sentir diferent de la resta de la Comunidat Valenciana inspira lo nombre d'una entidat financiera, *[[Caja Rural de la Valencia Castellana]]*, y una reivindicación por parte d'o nacionalismo castellano.

## Luengas y parlas

Se i charra la mesma variedat de castellano que en La Mancha (castellano manchego), pero con mas aragonesismos y catalanismos, pus estas comarcas mugan con as Comarcas churras, antigament aragonesoparlants.
Bugarra

**Bugarra** ye un municipio d'a provincia de Valencia (País Valenciano), situato en a comarca de Los Serrans. La suya población ye de 852 habitants (2007), en una superficie de 40,3 km² con una densidat de 21,14 hab/km².

## Cheografía
Ye situato en la marguin ezquierda de lo Río Blanco u *Turia*, drenan lo suyo termin los afluents Barranco de la *Marjuela* y lo Barranco de la *Fuente*, tot en la costera norte de la Sierra de Chiba.
 
## Historia
Bi ha un chacimiento iberico, La *Cueva de Miriguel*, interpretata como un santuario.

## Demografía

## Vinclos externos
*https://web.archive.org/web/20060212181409/http://www.just.gva.es/pls/civisc/p_civis.municipios?codcat=46076
Deyerri

**Deyerri** (*Yerri* en castellano, *Deierri* en basco) ye un municipio de Navarra situato a una distancia de 38 km d'a ciudat de Pamplona. La suya población ye de 1.557 habitants (2006), en una superficie de 93,45 km² y una densidat de población de 16,66 hab/km².

## Cheografía
Lo municipio de Deyerri, situato a 1.233 metros d'altaria dencima de lo ran de la mar, fa parte de la comarca de Tierra Estella y ye formato por los concellos d'Alloz, Arandigoyen, Arizala, Arizaleta, Azcona, Bearin, Eraul, Grocin, Ibiricu de Yerri, Iruñela, Lácar, Lorca, Moriello Deyerri, Murugarren, Riezu, Úgar, Villanueva de Yerri, Zábal y Zurucuáin. Toz estos lugars se diseminan por una gran val que bi ha de norte a sud dende las estribacions montanyosas de la sierra d'Andía, dica lo río Ega.

## Historia
En 1291 lo rechistro de Comptos incluiba los lugars de Guesálaz drentro de Deyerri, y en 1350 incluiba tamién a las Cinco Villas (Val de Goñi). En lo sieglo XVIII la Val de Deyerri s'organizaba en cinco zendeas: Azcona, Abárzuza, Murugarren, Arizaleta y Erbarrena. En 1851 Abárzuza se deseparó de la val. En 1951 Lezáun formó ayuntamiento propio y se deseparó.

## Nombre
En lo fuero cheneral de Navarra cuan se refieren a la imbasión islamica s'escribe Deyerri:

Deyerri significa en basco *Tierra de Deyo*. En la Edat Meya y enantes que se fundase la villa d'Estella en lo sieglo XI, este yera lo nombre común de l'actual comarca de Tierra Estella, ya que lo centro neuralchico de la mesma no se trobaba encara en la suya actual capital, se trobaba en la fortaleza de Monchardín (que se clamaba allora *Deyo*). Con lo paso de lo tiempo lo nombre *Deyerri* deixó d'aplicar-se a tota la comarca y se limitó a la parte nortoriental de la mesma (vals de Guesálaz y Deyerri), dica que finalment se refirió nomás que a la val que ha conservado lo nombre dica l'actualidat.

Se crei que lo nombre *Yerri* s'orichinó en una error de traducción de lo toponimo orichinario a lo castellano. Un anonimo escribano partió la palabra en dos (*de Yerri*), pensando que la primera parte de lo nombre yera una prepocición (falsa segmentación), clamando-lo *valle de Yerri*.

## Demografía

## Veyer tamién
*Lista de municipios de Navarra.
Piedra Millera

**Piedra Millera** (*Piedramillera* en castellano) ye un municipio de Navarra situato a 66,5&nbsp;km de Pamplona. La suya población ye de 62 habitants (2006), en una superficie de 11,25&nbsp;km² y una densidat de población de 5,51 hab/km².

## Demografía

## Veyer tamién
* Lista de municipios de Navarra.